
(Sluttet.) 

»Som  Sidste  Dages  Hellige  har  vi  de  saakaldte  Trosartikler, 
og  en  af  dem  sigei^  »Vi  tror,  at  vi  bor  være  Konger,  Præsi- 
denter og  Øvrigheder  underdanige  ved  at  adlyde,  ære  og  op- 
retholde Loven«,  og  ingen  Sidste  Dages  Hellig  kan  i  den  rette 
Betydning  være  en  Sidste  Dages  Hellig,  hvis  han  ikke  ærer 
og  opretholder  Loven.  Næsten  hele  Verden  over  hersker  der 
for  Tiden  en  Lovløshedens,  en  Latterliggørelsens  Aand  og  en 
Mangel  paa  Respekt  over  for  de  Mænd,  som  indtager  frem- 
skudte Stillinger. 

Jeg  har  intet  imod,  at  nogen  slutter  sig  til  Fagforeningerne, 
at  de  forener  sig  for  at  hævde  deres  Rettigheder,  forudsat,  at 
de  ikke  griber  ind  i  andre  Menneskers  Rettigheder;  Liv,  Fri- 
hed og  Ret  til  at  stræbe  efter  Lykken  tilhører  alle  Mennesker 
i  De  forenede  Stater  efter  vort  Lands  Love,  og  dette  burde 
være  Tilfældet  overalt  paa  Jordens  Overflade,  og  efter  min 
Mening  er  det  fuldstændig  forkert,  at  nogen  Fagforening  har 
Vedtægter,  som  opmuntrer  til  Boykotning  eller  Nedlæggelse 
af  Arbejdet,  fordi  en  Mand,  som  ikke  staar  i  Fagforeningen, 

faar  Arbejde;  han  udover  sin  gudgivne  Ret  til  at  være  uden 
for  Fagforeningen.  De,  som  har  en  saadan  Vedtægt,  er  direkte 
imod  Guds  Love.  Der  stod  et  Slag  i  Himlen  —  og  hvorfor? 
For  at  give  Mennesket  hans  personlige  Frihed.  Det  er  et  For- 
sog  paa  at  berøve  Mennesket  dets  Handlefrihed,  naar  Fag- 
foreningen uden  videre  strejker,  hvis  en  Mand,  der  ikke  on- 
sker  at  staa  i  Foreningen,  faar  Arbejde. 

»Det  vilde  maaske  være  bedst,  om  jeg  ikke  indlod  mig 
yderligere  paa  dette  Sporgsmaal,  jeg  kunde  maaske  stode  no- 
gen. Jeg  kunde  komme  til  at  krænke  nogens  Foleise,  men  det 
er  Menneskets  gudgivne  Ret  at  tjene  til  sin  Eksistens.  Frel- 
seren sagde,  at  det  var  den  første  store  Lov  eller  det  første 
store  Bud  at  elske  Herren  af  hele  vort  Hjerte,  og  at  det  andet 
var  ligesom  det  at  elske  sin  Næste  som  sig  selv.  Det  er  den 
Lære,  enhver  sand  Sidste  Dages  Hellig  burde  efterleve.  Hvor 
megen  Kærlighed  er  der  i  at  sulte  din  Næste,  fordi  han  ikke 
vil  opgive  sin  Personlighed  og  tillade  en  Fagforening  at  be- 
stemme over  hans  Arbejde.  Uendelig  liden  Kærlighed,  uende- 
lig lidt  af  Jesu  Kristi  Evangelium  er  der  i  en  saadan  Ved- 
tægt. Jeg  vil  ikke  bede  nogen  om  at  træde  ud  af  deres  Fag- 
forening. Jeg  vil  ikke  fastslaa,  at  eet  er  noget,  de  skal  gore, 
at  det  er  Guds  Bestemmelse  og  Vilje,  at  de  skal  træde  ud  af 
Fagforeningen.  Jeg  ønsker,  som  jeg  sagde  her  for  to  Uger 
siden,  at  give  enhver  hans  Frihed  til  at  handle,  at  give  hvert 
Menneske  Ret  til  at  gore  og  lade,  som  han  finder  det  for  godt; 
men  jeg  kan  ikke  indse,  hvordan  en  Sidste  Dages  Hellig,  som 
er  Medlem  af  en  saadan  Forening,  kan  boje  sine  Knæ  og  bede 
Gud  at  inspirere  og  velsigne  ham,  at  velsigne  de  Hellige  og 
beskytte  dem  og  saa  være  med  til  at  tillade,  at  hans  egen  Bro- 
der gaar  Aar  efter  Aar  uden  Arbejde,  fordi  denne  Broder  ikke 
vil  opgive  sin  Selvstændighed  og  slutte  sig  til  samme  For- 
ening som  han.  Der  er  intet  af  Guds  Aand  i  det  efter  min 
Mening.  Det  er  nojagtig  mit  Syn  paa  Sagen.« 

Jeg  ønsker,  som  jeg  sagde,  at  fremhæve  og  yderligere  un- 
derstrege mine  Ord  fra  seks  Maaneder  tilbage.  Jeg  tror,  at  det 

absolut  er  Folks  Ret  til  at  slutte  sig  sammen  til  deres  Be- 
skyttelse, Fremgang  og  Velfærd,  men  som  jeg  har  sagt  her, 
jeg  tager  Afstand  fra  deres  Skik  med  at  ville  bestemme  over 
dem,  som  ikke  vil  forene  sig  med  dem.  Det  er  vistnok  alt, 
hvad  jeg  onsker  at  sige  angaaende  dette. 

Siden  vi  sidste  Gang  modtes  her,  har  jeg  holdt  Moder  i 
Central  Staternes  Mission,  i  Øststaternes  Mission,  i  den  kali- 
forniske  Mission.  Det  faldt  i  min  Lod  at  besoge  Staternes 
Hovedstad  og  at  holde  Mode  der,  at  besoge  nogle  af  Zions 
Stave,  særligt  to  i  Arizona,  Maricopa  og  St.  Josephs  Stav,  og 
at  holde  Mode  i  Arizonas  Hovedstad. 

Jeg  glæder  mig  over  den  vidunderlige  Forandring  i  Følel- 
serne over  for  de  Sidste  Dages  Hellige,  som  har  vist  sig  hos 
alle  de  Mennesker,  jeg  har  modt  i  de  sidste  seks  Maaneder.  I 
Tilslutning  til  disse  Besog  har  det  været  mit  Privilegium  at 
besøge  Hawai  Øerne  sammen  med  nogle  af  Brodrene  blandt 
Kirkens  Ledelse,  og  der  at  indvie  til  Herren  endnu  et  Tempel 
til  Udforelse  af  hellige  Ordinancer  til  Frelse  for  de  Dode,  og 
jeg  onsker  at  bære  Vidnesbyrd  for  de  Sidste  Dages  Hellige 
om,  at  Gud  den  Almægtiges  Inspiration  var  med  vort  lille 
Selskab  paa  denne  Rejse  til  Hawai  Øerne:  ved  Indvielsen  af 
Templet,  ved  de  forskellige  Gudstjenester,  som  blev  afholdt 
der,  og  som  varede  i  flere  Dage,  og  at  vi  blev  velsignede  over- 
maade,  ja  saa  meget,  at  det  ikke  ligger  i  vor  Magt  at  udtrykke 
det.  Der  er  Ting,  som  ingen  dødelig  Tunge  kan  udtrykke: 
naar  nogen  foler  og  ved,  at  han,  medens  han  har  forkyndt  Jesu 
Kristi  Evangelium,  har  været  velsignet  med  Gud  den  Almæg- 
tiges Inspiration.  Og  det  var  netop  det,  vi  folte,  da  vi  ind- 
viede et  nyt  Tempel  til  Herren  i  hint  fjerne  Land.  Folkene 
paa  Hawai  har  en  mørk  Hud,  men  deres  Hjerter  er  hvide, 
deres  Troskab  over  for  Gud  er  fuldkommen,  og  Herren  den 
Almægtige  har  velsignet  dem  til  Overflod  ved  at  give  mange 
af  dem  en  ubetinget  Kundskab  om  Guddommeligheden  af 
det  Værk,  hvori  de  har  Del. 

Det  glæder  mig,  at  jeg,  hvor  som  helst  jeg  har  rejst  i  de 

sidste  seks  Maaneder,  hos  mange  har  fundet  en  Følelse  af 
Agtelse,  en  Foleise  af  Venskab  over  for  de  Sidste  Dages  Hel- 
lige, hos  dem,  som  ikke  var  af  vor  Tro.  Jeg  modtog,  medens  jeg 
var  i  Washington,  mange  Komplimenter  af  Medlemmerne  af 
Præsidentens  Kabinet,  af  Senatorer  og  Repræsentanter  og  af 
Embedsmændene  i  Styrelsen  for  Bankerne,  og  iovrigt  hvor 
som  helst  jeg  kom,  og  hos  alle  de  Mennesker,  jeg  modte, 
Bankmænd  i  New  York,  Chicago,  San  Francisco  og  andre 
Byer,  hørte  jeg  kun  godt  om  De  Sidste  Dages  Hellige.  Vi 
begynder  at  komme  paa  den  rette  Plads  saa  at  sige.  Vor  Ka- 
rakter begynder  at  blive  kendt,  og  hverken  Mænd  eller  Kvin- 
der kan  længere  lyve  om  De  Sidste  Dages  Hellige  og  faa  det 
store  Flertal  af  Folkene  i  vort  Land  til  at  tro  derpaa. 

Medens  vort  Rygte  var  daarligt,  hvorfra  fik  vi  da  det  Rygte? 
Som  Regel  ved,  at  Mænd,  der  var  blevet  udelukket  af  Kirken, 
udspredte  Løgne  om  os.  Ingen  tro,  fædrelandskærlig,  ameri- 
kansk Borger  vilde  synes  om,  at  Folket  i  vort  Land  blev  be- 
dømt efter  de  Benedikt  Arnold'er,  Landet  har  frembragt,  men 
Amerikas  Folk  ønsker,  at  vort  Land  skal  bedømmes  efter 
dets  Bedrifter,  efter  de  Mænd,  der  har  været  tro  mod  vort 
Lands  af  Gud  inspirerede  Statsforfatning.  Alt,  hvad  vi  ønsker 
af  noget  Folk  paa  Jorden,  er,  at  de  vil  domme  De  Sidste 
Dages  Hellige  efter  Joseph  Smith  den  levende  Guds  Profet, 
efter  det,  han  skrev  i  de  faa  korte  Aar,  han  stod  som  Hoved 
for  Kirken.  Kirken  blev  organiseret  i  1830  —  for  90  Aar 
siden  —  og  han  præsiderede  kun  over  den  i  14  Aar.  Det,  der 
blev  udfort  i  disse  14  Aar  under  hans  Ledelse,  hvad  han 
gjorde,  og  hvad  han  efterlod  Kirken  i  de  underfulde  Aaben- 
baringer,  som  han  gav  os  i  Oversættelsen  af  Mormons  Bog, 
denne  de  amerikanske  Indianeres  Forfædres  hellige  Skrift, 
og  det  vidunderlige  Arbejde,  han  udførte,  staar  altsammen 
som  Mindesmærker,  der  i  Sandhed  stempler  ham  som  den 
levende  Guds  Profet.  Intet  Menneske  kunde  uden  Inspiration 
fra  Gud  i  14  Aar  have  udfort,  hvad  Joseph  Smith  udførte, 
kunde  have  lagt  Grundvolden  til  det  store  Værk,  hvortil  du 

og  jeg  horer.  Og  som  Aarene  kommer  og  gaar,  begynder  Men- 
neskene at  faa  Øjnene  op  for  Storheden  af  det  Arbejde,  han 
udførte. 

Jeg  husker,  at  jeg  som  Dreng  laante  en  Bog  i  trettende 
Wards  Sondagsskolebibliotek.  Den  var  skrevet  af  Dr.  Paley  og 
fremlagde  Vidnesbyrd  om  Kristendommens  Sandhed,  og  jeg 
husker  blandt  meget  andet  i  Bogen,  at  Forfatteren  fastslog, 
at  det  stærkeste  Bevis  for  Frelserens  guddommelige  Mission 
var  den  urokkelige  Troskab  hos  dem,  som  gik  over  til  Kri- 
stendommen, og  deres  Beredvillighed  til  at  ofre  Livet  om 
nødvendigt  for  det  Vidnesbyrd,  som  de  ejede  om  Frelserens 
guddommelige  Mission.  Jeg  husker,  at  jeg  som  Dreng  tænkte: 
Hvis  det  er  det  stærkeste  Bevis,  at  Menneskene  er  villige  til 
at  ofre  deres  Liv  og  af  fri  Vilje  bringe  Ofre  og  være  stand- 
haftige under  Forfølgelse,  saa  vidner  de  selv  samme  Beviser 
om  Profeten  Joseph  Smiths  guddommelige  Mission.  De  Sidste 
Dages  Hellige  blev  drevet  fra  By  til  By,  fra  Egn  til  Egn,  fra 
Stat  til  Stat,  og  tilsidst  ud  over  De  forenede  Staters  Grænser 
til  Klippebjergene,  som  da  var  meksikansk  Territorium.  De 
kunde  være  sluppet  fri,  de  kunde  have  boet  i  Fred,  hvis  de 
vilde  have  afsvoret  deres  Tro,  men  vore  Fædre  og  vore  Mødre 
havde  modtaget  den  Helligaands  Vidnesbyrd,  og  de  vidste,  at 
Joseph  Smith  i  Sandhed  var  Guds  Profet. 

Herren  den  Almægtige  havde  grundfæstet  det  Vidnesbyrd 
i  deres  Hjerter,  at  Gud  —  for  Hundrede  Aar  siden  i  Aar  — 
aabenbarede  sig  for  en  Dreng,  at  han  talte  til  den  Dreng,  og 
at  vor  Fader  i  Himlen,  da  Drengen  spurgte  ham:  »Hvilken 
af  alle  de  religiøse  Sekter  i  Verden  er  den  sande  Kristi 
Kirke?«  som  Svar  paa  det  Sporgsmaal  pegede  han  paa  Verdens 
Frelser  og  sagde:  »Denne  er  min  elskelige  Søn,  hor  ham.« 
Verdens  Frelser  sagde  til  Drengen,  at  han  ikke  skulde  slutte 
sig  til  nogen  af  Sekterne,  at  de  alle  var  afveget,  at  de  lærte 
saadanne  Lærdomme,  som  var  Menneskers  Ideer  og  Bud,  og 
at  de  ikke  havde  den  sande  Kristi  Kirke  iblandt  sig.  Da  Dren- 
gen kom  tilbage  fra  det  underfulde  og  vidunderlige  Syn,  den 

største  Begivenhed  i  hele  Verdens  Historie  med  Undtagelse 
af  Frelserens  Fødsel,  kunde  hans  Moder  se,  at  der  var  noget 
mærkværdigt  ved  hans  Opforsel  og  spurgte  ham  lidt  ud,  og 
han  svarede  slet  og  ret  sin  Moder,  som  var  Presbyterianer, 
ved  at  sige:  »Mo'r,  der  er  en  Ting,  jeg  ved  nu,  og  det  er,  at 
den  presbyterianske  Kirke  ikke  er  Kristi  Kirke.«  Hun  lo  kun 
ad  Drengen. 

Tre  Aar  senere  viste  en  Engel  fra  Gud  sig  for  ham  og  sagde 
ham,  at  der  i  Højen  Cumorah  var  begravet  nogle  Guldplader, 
der  indeholdt  Optegnelser,  de  amerikanske  Indianeres  For- 
fædres hellige  Optegnelser,  og  at  han  skulde  blive  et  Redskab 
i  Guds  Haand  til  at  oversætte  disse.  Englen  gav  ham  mange 
underfulde  Oplysninger  og  citerede  af  Skrifterne  for  ham, 
hvorpaa  den  forsvandt.  Den  vendte  tilbage,  gentog  hvad  den 
havde  sagt  og  forsvandt.  Den  vendte  tilbage  paany  og  gentog 
det  samme;  de  tre  Besøg  optog  hele  Natten.  Næste  Dag,  da 
Drengen  gik  til  sit  Arbejde  i  Marken  sammen  med  sin  Fader, 
og  han  ikke  havde  faaet  nogen  Hvile  om  Natten,  kunde  hans 
Fader  se,  at  han  ikke  var  rask  og  sagde  til  ham,  at  han  skulde 
gaa  hjem.  Som  han  nu  klavrede  over  et  Hegn,  besvimede  han, 
og  han  blev  vækket  af  sin  Besvimelse  ved  Englens  Stemme, 
som  nu  for  fjerde  Gang  gentog  alt,  hvad  den  havde  sagt  den 
foregaaende  Nat,  og  bod  ham  gaa  tilbage  til  sin  Fader  og  sige 
sin  Fader  alt,  hvad  han  havde  hørt  og  set.  Det  gjorde  han,  og 
Drengens  Fader  svarede:  »Dette  er  fra  Gud.  Lyt  til  det, 
Englen  har  lært  dig.«  Drengen  besøgte  Højen  Cumorah,  han 
saa  Pladerne  og  blev  af  Guds  Engel  undervist  om  det  store 
og  vidunderlige  Værk,  som  var  i  Færd  med  at  komme  frem 
i  de  sidste  Dage.  Da  fire  Aar  var  forløbet,  blev  Pladerne  med 
Optegnelserne  overgivet  til  ham.  Han  oversatte  disse  Plader, 
og  Oversættelsen  er  Mormons  Bog. 

Til  Slut  vil  jeg  bede  Herren  velsigne  de  Hellige  overalt  paa 
den  ganske  Jord.  Maa  hans  Værk  rulle  fremad  og  vokse,  er 
min  Bon  i  Jesu  Navn.  Amen. 

TABERNAKLETS  INDRE. 

I  Forbindelse  med  Billederne  af  Templerne  vil  vi  ogsaa  her 
i  »Stjernen«  bringe  et  Billede  fra  det  store  Tabernakel.  Paa 
det  ene  af  de  Billeder,  vi  har  trykt  af  Templet  i  Salt  Lake 
City,  kan  man  se  Taget  af  Tabernaklet  ovre  til  venstre  som 
Bunden  af  en  uhyre  Baad;  i  Dag  bringer  vi  et  Billede  fra 
Tabernaklets  Indre. 

Som  man  ser,  strækker  der  sig  et  mægtigt  stort  Galleri  hele 
Vejen  rundt  langs  den  indvendige  Side,  kun  afbrudt  mod 
Vest;  der  staar  nemlig  det  store  Orgel,  og  der  er  Forhøjnin- 
gen til  Kirkens  Embedsmænd  og  til  Koret.  Paa  Korets  Plad- 
ser kan  der  sidde  ca.  400  Sangere,  men  der  kan  sidde  lige  saa 
mange  i  de  tilstødende  Sektioner  af  det  store  rummelige  Gal- 
leri. Bygningen  har  i  det  hele  Siddepladser  til  ca.  10,000  Per- 
soner, men  ved  mange  Lejligheder  har  der  været  endnu 
mange  flere  samlede  derinde.  Akustiken  er  forbavsende  god. 

Det  store  Orgel  optager  1000  □  Fod  af  Gulvet  og  taarner 
sig  op  til  en  Hojde  af  48  Fod,  altsaa  omtrent  som  en  almin- 
delig Fabriksskorsten.  Det  har  fem  Manualer,  og  Luften  drives 
ind  af  en  elektrisk  Motor  med  10  Hestes  Kraft  i  et  Rumfang 
af  ca.  5000  Kubikfod  pr.  Minut.  Instrumentet  spænder  over  ca. 
110  Greb  og  har  over  3600  Piber,  der  er  fra  Brokdele  af  en 
Tomme  til  32  Fod  i  Længden.  Dette  udmærkede  Instrument 
er  et  af  de  største  og  bedste  Orgeler  i  den  ganske  Verden,  ja 
maaske  det  bedste.  Det  er  bygget  af  vore  egne  Dygtigheder 
og  af  Træ  fra  vort  eget  Land  og  har  kostet  over  125,000  Doll. 


„SOM  EN  MAND  TÆNKER   I  SIT  HJERTE, 
SAALEDES  ER  HAN". 

Vi  tillader  os  at  citere  nedenstaaende  Linier  fra  Sweet 
Mardens  Bog:  Din  Tanke,  din  Skæbne,  og  beder  alle  de  unge 
at  skænke  dem  deres  Opmærksomhed,  og  vi  raader  vore 
unge  til  selv  at  købe  den  udmærkede  Bog  og  læse  den  hele. 

»Hvert  Liv  folger  sit  Ideal,  farves  af  det,  tager  Karakter 
efter  det,  bliver  lig  det.  Man  kan  læse  en  Mands  Karakter, 
om  man  kender  hans  Ideal;  thi  dette  behersker  altid  hans 
Liv. 

»Vore  Idealer  er  store  Karakterskabere  og  har  en  vældig 
Indflydelse  i  Retning  af  at  forme  vort  Liv.  Vort  stadige  Ønske 
tegner  sig  snart  i  vort  Ansigt,  afbilder  sig  i  vort  Liv.  Vi  kan 
ikke  ret  længe  holde  det  ude  af  vort  Ansigt,  som  til  Stadighed 
bor  i  vort  Sind. 

»Den  Tanke,  Følelse,  det  Ideal  eller  den  Ærgerrighed,  der 
siden  har  os  stærkest  i  sin  Magt,  udvikler  vi  selv.  Derfor  bor 
vi  lade  alt  inden  i  os  sigte  efter  det  hoje  og  ædle.  Lad  din 
Tanke  altid  soge  opad;  bestem  dig  til  aldrig  at  ville  tillade 
dine  Tanker  eller  Handlinger  at  befatte  sig  med  noget  lavt, 
underlegent  —  lad  hvad  som  helst,  du  gor,  være  præget  med 
Udmærkelsens  Stempel. 

»Denne  Sindets  oprette  Holdning,  denne  Aandens  Stræben 
mod  hojere  Idealer  og  storre  Ting  har  en  oploftende  Ind- 
flydelse, der  vil  bringe  hele  Livet  op  paa  hojere  Planer. 

»Menneskelivet  er  saaledes  indrettet,  at  vi  i  stor  Udstræk- 
ning lever  paa  den  Tro,  der  iler  forud  og  ser,  hvad  det  legem- 
lige Øje  ikke  kan  se. 

»Tro  er  ikke  et  blot  og  bart  Tankebillede.  Der  er  noget  bag- 
ved Troen,  bagved  Haabet,  bagved  Hjertets  Higen,  der  er  en 
Virkelighed,  som  svarere  til  vor  berettigede  Længsel. 

»Et  vældigt  skabende  Motiv  er  skjult  i  selve  Troen  paa,  at 
noget  vil  komme  til  os.  Drommen  om  Hjem  og  Velstand,  For- 
ventningen om  at  faa  Indflydelse,  blive  til  noget,  blive  regnet 
med -blandt  Samfundets  Støtter  —  alt  dette  er  mægtige,  ska- 
bende Motiver. 

»Din  Tankes  hele  Strom  maa  tage  Retning  henimod  dit 
Livs  Maal.  Civilisationens  store  Undere  er  frembragte  ved 
Tankekoncentration.  Lev  i  bestemt  Forventning  om  noget 
bedre,  i  Forvisning  om,  at  noget  stort,  mægtigt  og  skont  ven- 
ter dig,  om  du  stræber  fornuftigt,  om  dit  Sind  bevares  frugt- 

bart,  og  din  Kamp  op  mod  dit  Maal  fortsættes.  Lev  i  Forvis- 
ning om,  at  du  er  paa  det  evige  Fremskridts  Bane,  at  selv 
den  mindste  Del  af  dit  Væsen  deltager  i  Bevægelsen  fremad 
mod  noget  hojere  og  bedre. 

»Adskillige  Mennesker  har  den  Ide,  at  der  er  Fare  forbun- 
den med  at  benytte  sine  Drommeanlæg,  sin  Indbildnings- 
kraft ret  meget.  De  tror,  at  det  vil  gore  dem  upraktiske. 

»Men  disse  Evner  er  jo  lige  saa  hellige  som  nogen  anden, 
vi  besidder.  De  er  givet  os  med  et  guddommeligt  Formaal, 
saa  at  vi  bliver  i  Stand  til  at  opfatte  Glimt  af  Virkeligheden, 
som  ellers  er  uden  for  vor  Ra^kkevidde.  De  gor  det  muligt  for 
os  at  leve  i  Idealet,  selv  medens  vi  nodes  til  at  arbejde  i  ube- 
hagelige, ugæstmilde  Omgivelser. 

»Vor  Drommeevne  giver  os  et  Glimt  ind  i  de  herlige  Virke- 
ligheder, der  venter  os  længere  fremme.  Den  viser  os  vore 
Muligheder. 

»Bygning  af  »Luftslotte«  bor  ikke  mere  betragtes  som  or- 
keslos  Tidsfordriv.  Vore  »Slotte«  opbygges  forst  i  vor  Be- 
vidsthed. Attraa  udmaler  Enkelthederne,  og  forst  og  da  læg- 
ger vi  Grunden  under  dem  og  Virkelighed  i  dem. 

»Hvad  som  helst,  der  kommer  til  os  i  Livet,  faar  sin  forste 
Form  i  vor  Aand.  B}^gningen  staar  i  alle  sine  Enkeltheder 
som  Virkelighed  i  Arkitektens  Tanke,  forinden  en  eneste 
Mursten  er  lagt  paa  Plads,  paa  samme  Maade  fremstiller  vor 
Aand  alt  det,  der  siden  bliver  til  Virkelighed  i  vor  Udførelse. 

»Vore  Tankesyner  er  Planer  til  den  mulige  Konstruktion 
af  vort  Liv,  men  de  vil  ikke  blive  til  andet  end  Planer,  der- 
som vi  ikke  folger  dem  efter  med  en  kraftig  Beslutning  om, 
at  de  skal  blive  til  Virkelighed  —  ligesom  Arkitektens  Planer 
ikke  bliver  andet  end  Tegninger,  dersom  de  ikke  optages  og 
virkeliggøres  af  Bygmesteren. 

»Alle,  som  har  opnaaet  noget  stort,  har  været  Drommere, 
og  det,  de  har  naaet,  har  rettet  sig  efter,  hvor  levende,  ener- 
gisk og  trofast  de  har  holdt  sig  deres  Idealer  for  Øje,  holdt 
fast  ved  deres  Dromme. 

»Opgiv  ikke  din  Drøm,  fordi  den  ikke  synes  for  dine  Øjne 
at  ville  gaa  i  Opfyldelse.  Hold  fast  ved  det,  du  saa  i  Aanden, 
saa  haardnakket  du  kan.  Hold  det  klart  for  dig.  Lad  ikke 
Livets  materielle  Krav  tilsløre  eller  omtaage  dit  Ideal.  Lad 
din  Aands  Atmosfære  være  ladet  med  den  Slags  Stræben,  der 
ranker  og  løfter.  Læs  Bøger,  som  kan  øge  din  Ærgerrighed. 
Nærm  dig  Mennesker,  som  har  naaet  det,  du  søger  at  naa,  og 
søg  at  tilegne  dig  Hemmeligheden  ved  deres  Held. 

»Denne  aandelige  Beskuelse  af  Idealet,  saa  levende  og 
skarp  som  muligt,  er  det,  der  danner  det  aandelige  Udkast  til 
den  Ting,  som  omsider  skal  blive  Virkeliggørelse  af  det,  du 
saa,  det,  du  drømte. 


/ 


HINSIDES  ARSARETH. 

(Fortsat.) 


Nu  da  vi  kunde  se  vor  Stilling,  fandt  vi,  at  vor  Flage  var 
af  antagelig  Størrelse,  og  at  der  omtrent  i  Midten  var  en  For- 
højning; paa  den  bestemte  jeg  at  indrette  det  paa  bedst  mulig 
Maade  for  os.  Vi  havde  nok  af  Fødemidler  og  Klæder,  og  vi 
kunde  have  det  helt  rart  saa  længe,  vor  flydende  0  blot  kunde 
bære  os,  og  der  syntes  i  alt  Fald  ikke  at  være  nogen  øjeblikke- 
lig Fare  i  saa  Henseende. 

Jeg  fejede  Sneen  væk,  og  af  Kasser  og  Sejldug  fik  jeg  ind- 
rettet et  Læ  til  os.  Vi  aabnede  en  Kasse  med  Fødemidler,  og 
jeg  smeltede  noget  af  Sneen  i  en  Kasserolle.  Karlsen  spiste 
kun  lidt,  mens  jeg  fik  et  solidt  Maaltid. 

Der  var  Is  alle  Vegne  rundt  om  os.  Den  syntes  at  drive  i 
samme  Retning  som  vi;  vilde  vi  kun  ikke  faa  vor  Flage  øde- 
lagt ved  Sammenstød  med  nogen  af  de  andre.  Jeg  spurgte 
Karlsen,  om  han  kunde  tage  en  Observation,  men  i  den  Ret- 
ning var  han  ikke  klogere  end  jeg.  Der  var  uden  Tvivl  Instru- 
menter blandt  det  Gods,  vi  havde  reddet  fra  Skibet,  men  de 
var  os  jo  kun  til  liden  Nytte  da. 

Solen  gik  rundt  paa  sin  endeløse  Bane  uden  Standsning. 
Vi  havde  smukt  Vejr,  og  havde  min  Kammerat  kun  været 
rask,  maatte  vi  ikke  have  klaget,  men  han  havde  det  grumme 
daarligt.  I  Timevis  kunde  han  ligge  fuldstændig  stille  hen,  og 
jeg  vilde  have  troet,  at  han  var  død,  hvis  det  ikke  var  for  det 
vidtaabne  Blik,  hvormed  han  stirrede  paa  den  sydlige  Hori- 
sont. Stakkels  Fyr,  han  havde  uden  Tvivl  en,  der  saa  mod 
Nord  med  lige  saa  længselsfulde  Øjne,  som  han  saa  mod  Syd. 

Vi  havde  i  og  for  sig  Medicin  nok,  og  jeg  provede  nogle  af 
de  simplere,  som  jeg  kendte,  paa  ham,  men  han  blev  svagere 
og  svagere  Dag  for  Dag,  og  tilsidst  dode  han,  vistnok  tredie 
Dagen  efter  at  vi  var  gaaet  i  Drift,  og  jeg  var  nu  helt  alene. 

Jeg  bar  Liget  af  min  dode  Kammerat  nogle  faa  Alen  bort 
fra  mit  Opholdssted  og  dækkede  det  med  Sejldug.  Dagen 
efter  kom  jeg  til  at  tænke  paa,  at  det  vilde  være  bedre  at  give 
ham  en  Somands  Begravelse  end  at  lade  Liget  ligge  i  den. 
varme  Sol.  Altsaa  svobte  jeg  det  ind  i  et  Stykke  Lærred,  an- 
bragte en  tung  Jernkeddel  ved  dets  Fodder  og  bar  det  hen  til 
Kanten  af  Isen.  Fra  min  Rejsetaske  tog  jeg  Bibelen,  som  jeg 
hele  Tiden  havde  haft  med  mig,  Skam  at  sige  uden  at  have 
læst  meget  i  den,  og  af  den  læste  jeg  nu  et  Kapitel  hojt.  Jeg 
frygter  for,  at  det  Kapitel,  jeg  havde  valgt,  maaske  ikke  pas- 
sede saa  særdeles  godt  til  Lejligheden,  men  noget  havde  jeg 
i  hvert  Tilfælde  gjort.  Saa  lod  jeg  Liget  glide  over  Isens  Kant 
ned  i  Vandet,  og  det  sank  ned  i  det  kolde,  gronne  Dyb. 

Nu  var  jeg  i  Sandhed  alene.  Jeg  var  en  levende  Plet  i  Nor- 
dens udstrakte  Verden  af  Is.  Dog  folte  jeg  mig  paa  en  Maade 
ikke  alene.  Jeg  havde  læst  de  Beskrivelser,  som  arktiske  Op- 
dagelsesrejsende havde  givet  af  disse  Egne,  og  tænkt,  at  i 
denne  ophøjede  Ensomhed  kunde  jeg  maaske  finde  nogen 
Fred  for  mit  Hjerte.  I  dette  udstrakte  Rum  af  Sne  og  Is  og 
Vand  med  den  altid  straalende  Sol  faldt  mit  Sind  til  Ro.  Det 
ejendommelige  ved  Situationen  tiltalte  mig.  Jeg  kan  forstaa 
nu,  at  jeg  egentlig  havde  haft  Grund  til  at  opgive  selv  den 

svageste  Skygge  af  Haab,  men  mærkeligt  nok  gjorde  jeg  det 
ikke. 

Jeg  havde  faaet  mit  Ur  med  mig  og  havde  saaledes  hidtil 
været  i  Stand  til  at  holde  Regnskab  med  Tiden  og  den  Ret- 
ning, hvori  jeg  sejlede.  Klokken  tolv  Midnat  var  Solen  lidt 
nærmere  Horisonten  end  Klokken  tolv  om  Middagen,  og  deraf 
kunde  jeg  slutte,  at  jeg  drev  mod  Nord.  Min  Isflage  forblev 
uforandret,  skont  jeg  overalt  omkring  mig  kunde  se  brede 
Render  af  grønt  Vand  undertiden  strækkende  sig  helt  bort  til 
Horisonten. 

Langsomt  Dag  for  Dag  drev  jeg  mod  Nord.  Til  at  begynde 
med  havde  vi  set  lidt  Tegn  til  Dyreliv,  en  Bjorn,  nogle  Hval- 
rosser og  nogle  skrigende  Fugle,  men  nu  var  der  ikke  nogen 
Antydning  af  Liv,  og  dette  kunde  ikke  være  paa  Grund  af 
Kulden,  da  det  syntes  at  blive  varmere  og  varmere,  jo  læn- 
gere mod  Nord  jeg  drev. 

Jeg  gjorde  mig  det  behageligt  i  det  Skjul,  jeg  havde  byg- 
get, og  jeg  havde  fuldt  op  af  Mad  og  Drikke,  og  saa  havde 
jeg  hele  denne  udstrakte  vidunderlige  Verden  helt  for  mig 
selv.  Isflagerne  rundt  om  mig  blev  færre  og  færre,  og  i  Lobet 
af  faa  Dage  flod  jeg  i  aabent  Hav  uhindret  af  Is  eller  Land 
saa  langt  mod  Nord,  som  jeg  kunde  se. 

Det  var  vistnok  den  tiende  Dag,  at  jeg  glemte  at  trække  mit 
Ur  og  som  Folge  deraf  kom  i  vildrede  med  Tiden  og  med 
min  Kurs.  Jeg  syntes  dog  selv,  at  jeg  stadig  drev  mod  Nord. 
Der  var  kun  lidt  Is  at  se,  og  det  viste  sig,  at  mit  eget  Stykke 
var  aftaget  betydeligt  i  Størrelse. 

Nu  begyndte  jeg  at  tænke  alvorligt  paa  at  se  at  faa  min 
Baad  i  Vandet;  sæt  Isen  skulde  skilles  ad.  En  Dag,  da  jeg 
vaagnede  efter  en  lang  Søvn,  syntes  jeg,  at  jeg  saa  Land  mod 
Nord. 

FOR  MEGET  AT  BESTILLE. 

Sidste  Sommer  rejste  jeg  omtrent  seks  Hundrede  Mil 
gennem  Utah,  Colorado  og  Idaho  og  talte  paa  min  Tur  med 
mange  Mænd  og  Kvinder,  og  næsten  alle,  baade  Mænd  og 
Kvinder,  klagede  over,  at  de  havde  »for  meget  at  bestille«. 
Med  alle  vore  Maskiner  og  arbejdsbesparende  Opfindelser  har 
vi  for  meget  at  gore.  Siden  jeg  har  mistet  Evnen  til  at  arbejde 
haardt,  og  da  jeg  kun  rejser  meget  lidt,  har  jeg  faaet  mere 
Tid  til  at  læse  og  studere.  Jeg  har  provet  at  opnaa  et  klarere 
Begreb  om  Værdierne,  og  jeg  er  kommet  til  den  Slutning,  at 
der  er  noget  galt  med  de  Mennesker,  der  har  »for  meget  at  be- 
stille«. Den,  som  ikke  har  Tid  til  at  bede  eller  til  at  studere, 
ingen  Tid  til  aandelig  Udvikling  —  et  saadant  Menneske  er 
ikke  i  normal  Tilstand.  Jeg  tror  paa  Forandring,  paa  Frem- 
gang, men  i  Forbindelse  hermed  ønsker  jeg  Visdom,  Intelli- 
gens, Evne  til  at  skelne  Klinten  fra  Hveden.  Der  er  ingen 
Grund  til  at  forhaste  sig;  gaa  roligt  fremad,  brug  Maadehold 
i  alle  Ting.  Se  aldrig  tilbage  og  suk  efter  »de  gode  gamle  Ti- 
der«, for  de  vil  aldrig  vende  tilbage.  Vi  kan  ikke  se  »de  gamle 
Tider«,  som  de  virkelig  var.  »Afstanden  forskonner«.  Vi  vilde 
ikke  synes  om  at  rejse  ad  de  haarde  Veje,  vore  Fædre  rejste 
ad.  Lad  os  modtage  det  Lys,  den  Sandhed,  den  Frihed,  der 
er  overleveret  os,  men  søge  Inspiration  til  at  kende  Mørket, 
Vildfarelsen  og  Trældommen.  Lad  os  »gaa  ud  fra  Babylon«. 
Hvis  vi  vilde  benytte  os  af  de  Fordele,  vi  nyder,  og  udøve  en 
Smule  sund  Fornuft,  hvor  vilde  vi  da  ikke  faa  det  udmærket. 
Jeg  tror  paa  nogle  Ting  som  fundamentale,  Ting  paa  hvilke 
vor  Lykke  hviler:  Tro  paa  Gud  som  vor  Fader,  paa  Jesus 
Kristus  som  vor  Frelser,  paa  Bonnens  Kraft  og  paa  et  aldrig 
hvilende  Forsyn.  Den  Mand,  der  har  alt  dette  i  Orden,  er  rig; 
alt  nødvendigt  er  inden  for  hans  Rækkeevne. 

(Fra  »Improvement  Era«. 

NOGLE  ORD 
AF  NORDENS  TO  STØRSTE  DIGTERE. 

Vær  glad,  naar  Faren  vejer 
hver  Evne,  som  du  ejer! 

Jo  større  Sag 

det  tyngre  Tag; 
men  desto  større  Sejer! 

Gaar  Støtterne  i  Stykker, 
og  Vennerne  faar  Nykker, 
saa  er  det  blot, 
fordi  du  godt 
kan  gaa  foruden  Krykker. 
Enhver  Gud  sætter  ene,  han  selv  er  mere  nær! 

Bj.  Bjørnson. 

Et  Æsel  tygged  Tidsler;  Hyrdinden  fletted'  Roser. 

Af  Dyret  maatte  Pigen  da  døje  mange  Skoser. 

»Hvad  nytter  dine  Blomster,  naar  man  dem  ej  kan  spise?« 

Hvor  ofte  maa  vi  hore  den  gamle  Æsel  vise! 

Adam  Oehlenschlåger. 


Enhver  sand  Digter  er  en  Profet,  og  dersom  Menneske- 
slægten havde  villet  adlyde  og  efterleve  alle  de  store  og  skonne 
Tanker,  som  Digterne  nu  i  Hundreder  af  Aar  har  forkyndt, 
vilde  Milleniet  forlængst  have  været  indfort. 

Orson  F.  Whitney. 

